सीआईए प्रथम और द्वितीय के इंचार्ज सहित सात लाइन हाजिर, 36 पुिलस कर्मचारियों का तबादला
जिलापुलिस में बड़ा बदलाव करते हुए पुलिस अधीक्षक ने शुक्रवार को सीआईए प्रथम द्वितीय के इंचार्ज मुकेश और नरेंद्र सिंह सहित सात पुलिस कर्मचारियों को लाइन हाजिर कर दिया है। इस कार्रवाई के साथ ही 36 अन्य पुलिस कर्मचारियों के भी तबादले किए गए हैं।
एक ही झटके में बदले गए 43 पुलिस कर्मचारियों अधिकारियों के चलते पुलिस विभाग में भी खलबली मच गई है। सभी इस बदलाव को कोई बड़ी शिकायत से जोड़कर देख रहा है वहीं पुलिस अधीक्षक ने इस बात से इंकार किया है।दरअसल, शुक्रवार को पुलिस अधीक्षक ने आदेश जारी कर यह बड़ा बदलाव किया है। इसमें सीआईए प्रथम के इंचार्ज इंस्पेक्टर मुकेश कुमार उनकी टीम के पांच पुलिस कर्मियों को लाइन हाजिर किया गया है जबकि सीआईए द्वितीय में सिर्फ इंचार्ज नरेंद्र सिंह को लाइन हाजिर किया गया है। इसके अलावा सीआईए स्टाफ प्रथम की नई जिम्मेदारी सीआईए हांसी के इंस्पेक्टर कप्तान सिंह एवं सीआईए द्वितीय का इंचार्ज पीएसआई संदीप को लगाया गया है। इसी तरह सीआईए हांसी की कमान हांसी सिटी के प्रभारी एसएचओ विकास को सौंपी गई है। एसपी राजेंद्र कुमार मीणा ने इसके अलावा देरशाम आदेश जारी करते हुए जिले भर के थाने चौकी पर तैनात 36 पुलिस कर्मियों को इधर से उधर ट्रांसफर कर दिया गया है। एसपी की ओर से जारी किए पुलिस कर्मियों आदेश दिए गए हैं कि वे तत्काल प्रभाव अपनी नई तैनाती पर ज्वाइन कर रिपोर्ट करें। -पुलिस अॉफिसरोंके तबादलों की सूची पेज तीन पर देखें
हांसी सीआईए के इंचार्ज को सौंपा हिसार सीआईए प्रथम का जिम्मा,सदर हांसी के अतिरिक्त थाना प्रभारी विकास सीआईए हांसी के नए प्रभारी
विनोद पानू के लिए तैयार की रणनीति: एसपी
एसपीराजेंद्र मीणा ने इस बारे में बताया कि सीआईए में एक-डेढ़ साल से बदलाव नहीं हुआ था। इसके अलावा विनोद काणा के लिए एएसपी के नेतृत्व में स्पेशल ऑप्रेशन ग्रुप बनाया हुआ है, जिसमें भी कुछ काबिल व्यक्तियों को भेजा गया है। इसी प्रकार वित्त मंत्री कैप्टन अभिमन्यु के आवास में हुई आगजनी के मामले में सीबीआई के लिए बनाई गई एसआईटी में भी काफी कर्मचारी हिसार से भेजे हैं जिनके स्थान पर भी काफी लोगों को सीआईए में भेजना था। यह शिकायत पर नहीं बल्कि सामान्य प्रक्रिया के तहत किए गए हैं।
hin_Deva hin_Deva hin_Deva bho_Deva hin_Deva hin_Deva